CELEX: 62010TJ0077
Language: sl
Date: 2012-02-29 00:00:00
Title: Sodba Splošnega sodišča (četrti senat) z dne 29. februarja 2012. # Certmedica International GmbH (T-77/10) in Lehning entreprise (T-78/10) proti Uradu za usklajevanje na notranjem trgu (znamke in modeli) (UUNT). # Znamka skupnosti - Postopek za ugotovitev ničnosti - Besedna znamka Skupnosti L112 - Prejšnja francoska besedna znamka L.114 - Relativni razlog za zavrnitev - Verjetnost zmede - Podobnost proizvodov - Podobnost znakov - Člen 8(1)(b) in člen 53(1)(a) Uredbe (ES) št.º207/2009 - Neobstoj resne in dejanske uporabe prejšnje znamke - Člen 57(2) in (3) Uredbe št. 207/2009 - Ugotovitev delne ničnosti. # Združeni zadevi T-77/10 in T-78/10.

Sodba Splošnega sodišča (četrti senat) z dne 29. februarja 2012 – Certmedica International in Lehning entreprise proti UUNT –
            Lehning entreprise in Certmedica International (L112)
      (Združeni zadevi T-77/10 in T-78/10)
      „Znamka Skupnosti – Postopek za ugotovitev ničnosti – Besedna znamka Skupnosti L112 – Prejšnja francoska besedna znamka L.114 – Relativni razlog za zavrnitev –Verjetnost zmede – Podobnost proizvodov – Podobnost znakov – Člena 8(1)(b) in 53(1)(a) Uredbe (ES) št. 207/2009 – Neobstoj resne in dejanske uporabe prejšnje znamke – Člen 57(2) in (3) Uredbe (ES) št. 207/2009 –Ugotovitev delne ničnosti“
      Znamka Skupnosti – Odpoved, razveljavitev in ničnost – Relativni razlogi za ničnost – Obstoj prejšnje enake ali podobne znamke, registrirane za enake ali podobne proizvode ali storitve (Uredba Sveta št. 207/2009,
         člena 8(1)(b) in 53(1)(a)) (Glej točke 73, 76 in od 106 do 110.)
      
      Predmet
      
         
               Predlog za razveljavitev odločbe R 934/2009-2 drugega odbora za pritožbe Urada za usklajevanje na notranjem trgu (UUNT) z
                  dne 9. decembra 2009 v zvezi s postopkom za ugotovitev ničnosti med družbama Lehning entreprise in Certmedica International GmbH.
               
            Izrek
      
         
                  1.
               
               
                  
               
               
                  	V zadevi T-77/10:
               
            –        odločba drugega odbora za pritožbe Urada za usklajevanje na notranjem trgu (znamke in modeli) (UUNT) z dne 9. decembra 2009
         (zadeva R 934/2009-2) se razveljavi v delu, v katerem je bila z njo razveljavljena registracija znamke L112 za „zdravila za
         uporabo v veterinarski medicini“;
      
      –        v preostalem se tožba zavrne;
      –        družbi Certmedica International GmbH in UUNT se naloži plačilo lastnih stroškov;
      –        družbi Lehning entreprise se naloži plačilo stroškov, nastalih v okviru njene intervencije.
      
         
                  2.
               
               
                  
               
               
                  	V zadevi T‑78/10:
               
            –        tožba se zavrne;
      –        družbi Lehning entreprise se naloži plačilo lastnih stroškov in stroškov, ki so nastali UUNT;
      –        družbi Certmedica International se naloži plačilo stroškov, nastalih v okviru njene intervencije.